cyanic-selkie/wikianc huggingface dataset:
Jūlijs Arājs
Biogrāfija
1922. gadā kļuvis par partijas "Demokrātiskais Centrs" biedru un Rīgas komitejas priekšsēdētāju. No 1922. gada līdz 1941. gada augustam bija juriskonsults Zemes bankā. 1923. gadā iecelts par Tiesu palātas prokurora biedru un Latvijas Senāta virsprokurora biedra vietas izpildītāju. 1924. gada aprīlī iecelts par tieslietu ministru Voldemāra Zāmuēla vadītajā valdībā, bet jūlijā sāka pildīt arī kara ministra pienākumus. Abus šos amatus zaudējis līdz ar valdības demisiju decembrī.
Dzīves laikā apbalvots ar Krievijas Sv. Annas ordeņa II šķiru, kā arī Krievijas Sv. Staņislava ordeņa II un III šķiru.
Vācijas vēsture
Svētā Romas impērija (962-1806)
Otonu dinastijas laikā (919–1024) vācu cilts hercogistes Lotringa, Saksija, Frankonija, Švābija un Bavārija ciešāk apvienoja, un austrumfranku karalis Otons I 962. gadā Romā kronējās par imperatoru. Viņa aizsāktā Svētā Romas impērija dažādās formās pastāvēja līdz 1806. gadam. Tās teritorija bija izstiepta no Eideras upes ziemeļos līdz Vidusjūras krastam dienvidos.
Dalīšana un atkalapvienošana (1945–1990)
Austrumvācija bija Austrumu bloka valsts zem PSRS politiskās un militārās kontroles, ko nodrošināja okupācijas spēki un Varšavas līgums. Lai gan tika apgalvots, ka tā ir demokrātiska valsts, politiskā vara piederēja komunistu kontrolētās Vācijas Sociālistiskās Vienotības partijas (Sozialistische Einheitspartei Deutschlands) elitei (politbirojam). Viņu varu nodrošināja slepenpolicija Stasi un dažādas partijas apakšorganizācijas katrā no sabiedrības sfērām. Savukārt iedzīvotāji vispārēji bija apmierināti ar zemajām preču cenām, kas bija visā valstī. Valstī tika ieviesta padomju komandekonomika, bet vēlāk tā kļuva par Ekonomikas savstarpējas palīdzības padomes dalībvalsti. Lai gan Austrumvācijas propaganda tika pamatota ar labumiem, ko sniedz valsts sociālās programmas, kā arī Rietumvācijas draudi iebrukumam, daudzi tās pilsoņi skatījās rietumu virzienā tās politiskās brīvības un ekonomiskās labklājības dēļ. Berlīnes mūris, kas tika uzbūvēts 1961. gadā, lai apstādinātu austrumvāciešu bēgšanu uz Rietumvāciju, kļuva par Aukstā kara simbolu.
Art Deco
Attīstība un noriets
Lielās depresijas desmitgadē Art Deco stila variants paradījās tirgū: Plūdlīnijas (en). Streamline Moderne, arī Art Moderne bija vēlīns Art Deco dizainu stils, kas izcēla un uzsvēra laidenas formas, garas horizontālas līnijas un reizēm kuģniecības elementus. Kad Pāvils Dreijmanis bija Rīgas galvenais arhitekts, uzcēla laidenās formas Latviešu akciju banku Rīgā, Vaļņu ielā 11. (1930—1931) (arhitekti Karrs & K. Betge). Plūdlīniju konceptu vispirms radīja rūpniecisko izstrādājumu dizaineri, kuri "noplicināja" Art Deco ornamentus par labu aerodinamiskās kustības un ātruma veidolam, tā radot preces "zinātniski". Cilindriskās formas un gari, horizontāli logi arī, iespējams, ietekmējās no konstruktīvisma. Rezultātā dizaineru komandas steidzami ar plūdlīnijām "ultramodernizēja" ikdienas objektus. Pulksteņus, radio, telefonus, transportlīdzekļus, mēbeles un vairākas saimniecības preces, tostarp Latvijas Minox fotoaparātu, apveltīja ar šo dizainu. Pasaulē pazīstams Latvijas veiksmes stāsts bija VEF (Valsts Elektrotehniskā Fabrika) ar Ādolfa Irbītes (1910—1983) Art Deco dizaina radioaparātiem, kas atzīmēti ar Grand Prix vispasaules izstādēs Briselē (1936) un Parīzē (1937). Streamline Moderne atspoguļoja Lielās depresijas grūtos apstākļus. Ornamenti izzuda. Asie leņki tika aizstāti ar vienkāršām, aerodinamiskām laidenām formām. Eksotiski koki, marmors un akmens tika aizvietoti ar cementu un stiklu.
Južnosahaļinska
Južnosahaļinska (ru) ir pilsēta Krievijā, Sahalīnas apgabala administratīvais centrs. Tās iedzīvotāju skaits ir 180 700. Izvietojusies Sahalīnas salas dienvidos, apmēram 50 km no rietumu piekrastes, 25 km no austrumu piekrastes un Ohotskas jūras.
Jehuda Leibs Ašlags
Mācība
Rabīns Ašlags radikāli atšķīrās no agrākajiem kabalistiem ar to, ka viņš kabalu nemācīja vis slepeni un individuāli, bet gan publiski un visiem interesentiem. Viņš uzskatīja, ka pieaugošais cilvēku egoisms ved pie jaunām ciešanām un iekšēja tukšuma, ko nav iespējams pārvarēt bez garīguma palīdzības. Tādēļ ir jārada sistēma, kas katram cilvēkam ļautu saprast viņa dzīves jēgu, dzīvot saskaņā ar to un sasniegt pilnību. Viņš pareģoja, ka 1995. gadā notiks masveida pievēršanās Kabalai.
Čikāga
Čikāgā ir vairākas sporta komandas. Pazīstamākās no tām ir beisbola klubs Čikāgas "White Sox", basketbola klubs Čikāgas "Bulls" un hokeja klubs Čikāgas "Blackhawks".
Ainava (žanrs)
Žanra rašanās
Ainava kā pastāvīgs žanrs Eiropā sāka attīstīties 15. — 16. gadsimtā, tā laika zināmākie mākslinieki ir Džordžone, Albrehts Dīrers un Albrehts Altdorfers. Par ainavas kā žanra rašanās vietu tiek uzskatīta Venēcija, kurā parādījās pirmie Džovanni Bellīni, Vitores Karpačo un Džordžones darbi ar iekšzemes lauku un lagūnas skatiem, kas iesākumā bija kā ietvars citiem sižetiem. Līdzīgi rīkojās arī citi tā laika pazīstamie mākslinieki Itālijā.
14. novembris
Vārda dienas
Fricis, Vikentijs, Vincents
Krievi
Krievi Latvijā
Pēc Latvijas Republikas valstiskuma atjaunošanas krievu skaits un īpatsvars būtiski samazinājās, taču tie joprojām ir Latvijā skaitliski lielākā mazākumtautība: pēc 2011. gada tautas skaitīšanas datiem, Latvijā dzīvoja 556 422 krievi (26,9% no iedzīvotāju kopskaita). Pēc 2018. gada 1. janvāra Centrālās statistikas pārvaldes datiem 312 057 (64,0%) bija Latvijas pilsoņi, bet 141 232 (29,0%) nepilsoņi; krievu kopskaitu lēsa kā 487 250. Lielākā daļa krievu Latvijā dzīvo pilsētās, izņemot Latgali, kur daudzi krievi dzīvo arī laukos.
Kolonna
Arhitektūrā kolonna ir balsts pārsedzošai būvkonstrukcijai (piemēram, sijai, arkai, antablementam).
Korejas Republikas karogs
Dienvidkorejas karogs tiek lietots kopš 1883. gada 6. marta. Tajā uz balta fona attēlots sarkanzils jiņ un jan simbols, ap kuru aplī izvietotas četras melnas trigrammas.
Maxima Grupė
Maxima
Maxima Grupė ietilpst OÜ Maxima Eesti, SIA Maxima Latvija, UAB Maxima LT, EOOD Maxima Bulgaria, ''Aldik Nova Sp. z o.o., Emperia Holding S.A (veikalu tīkls Stokrotka), un interneta veikals Barbora''. Maxima Grupė pieder pārvaldītājsabiedrībai Vilniaus prekyba.
Jūnija klimats Latvijā
Jūnijā saules spīdēšanas ilgums dienā vidēji ir 9—11 stundas. Laikā ap Jāņiem saule sasniedz gadā visaugstāko punktu debesjumā un diena ir visgarākā. Turpmāk debesjumā sākas pakāpenisks saules lejupceļš. Tomēr augsne un gaiss vēl turpina sasilt un mēneša gaitā diennakts vidējā gaisa temperatūra kopumā Latvijā pieaug no +13 grādiem mēneša sākumā līdz +16 grādiem mēneša beigās. Laikā no 7. līdz 29. jūnijam (vidējie datumi), sākot no Centrālajiem un Austrumlatvijas dienvidu rajoniem un beidzot ar Baltijas jūras piekrasti, diennakts vidējā gaisa temperatūra kļūst stabili augstāka par +15 grādiem, kas iezīmē meteoroloģiskās vasaras sākumu. Tomēr arī jūnijā vēl ir iespējamas salnas. Aukstos laika periodos salnas gaisā un uz augsnes virsmas visā Latvijā var būt līdz pat Jāņiem. Tā, piemēram, 1977. gada 23. jūnijā Stendē diennakts minimālā gaisa temperatūra bija −1,5 °C. 1931. gada 28. jūnijā Gulbenē diennakts minimālā gaisa temperatūra noslīdēja līdz 0,0 °C.
Drīmpops
Tā būtībā ir noskaņu mūzika, vērsta uz ēterisko. Elpojošs, augsta reģistra sievietes vokāls vai gandrīz čukstošs vīrieša vokāls parasti ir viens no faktoriem liriskajam skanējumam. Dziesmu tekstiem parasti ir introspektīvs raksturs, kas parasti atspoguļo personas garastāvokli, domas, rīcības un uzskatu, ka cilvēks ir atbildīgs par savas dzīves jēgu un dzīvošanu to kaislīgi.
Portsmuta
Cilvēki
Portsmutā dzimis rakstnieks Čārlzs Dikenss (1812—1870).
Dzintarjūra
Darbības virzieni
Labākie dejotāji piedalījušies daudzās ārvalstu sacensībās un atklātajos čempionātos: uzvarēts Ziemeļeiropas valsts čempionātā, kāpts uz goda pjedestāla Spānijā (Platja d'Aro Barselonā), Anglijā (Brantwood International Championships), Vācijā (Berlin), Beļģijā (Stars cup Antverpenē), Lietuvā (Lithuanian dance festival), Somijā (Tamperē), Čehijā (Brno open), Slovēnijā (Slovenia Open), Francijā (French open Mežēvā).
Lidija Doroņina-Lasmane
Atzinība
2017. gada novembrī pirmizrādi piedzīvoja Andreja Verhoutinska uzņemtā dokumentālā filma "Lidija", kurā Doroņina-Lasmane stāsta par savu skarbo dzīvesgājumu.
Tervetia
Dibinātāji bija 26 Latvijas Universitātes studenti bijušie un esošie Latvijas armijas virsnieki. No 1922.—1925. gadam uzņēma tikai studējošus, aktīvajā dienestā esošus vai atvaļinātus Latvijas armijas virsniekus. Pēc 1925. gada šo praksi atcēla un galvenā prasība uzņemšanai kļuva studējošs latviešu tautības students. Tervetias filistru biedrība tika nodibināta 1927. gada 8. oktobrī. Filistru biedrību savienībā iestājās 1930. gadā.
Jirgens Melcers
Savas karjeras laikā Melcers ir uzvarējis piecos ATP Tour turnīros vienspēlēs, kā arī 13 dubultspēļu (tai skaitā, divreiz Grand Slam) un vienā jaukto dubultspēļu turnīrā (Vimbldonas čempionātā 2011. gadā). Viņa labākais sasniegums Grand Slam turnīru vienspēļu sacensībās ir pusfināls 2010. gada Francijas atklātajā tenisa čempionātā. 2008. gada Olimpiskajās spēlēs Melcers sasniedza ceturtdaļfinālu, kurā piekāpās nākamajam Olimpiskajam čempionam spānim Rafaelam Nadalam. Piedalījies arī.
Rīgas operācija
Stāvoklis pirms kaujas sākuma
Jau divas nedēļas pirms kauju sākuma Krievijas izlūklidmašīnas ziņoja par lieliem vācu karaspēka grupējumiem Daugavas kreisā krasta mežos. Apmēram sešas stundas pirms vācu operācijas sākuma vācu pārbēdzējs informēja par plānoto Daugavas šķērsošanu.
Ģerbonis
Viduslaikos un jaunajos laikos heraldikas speciālisti uzskatīja, ka ģerbonis ir tikai konkrēta grafiska zīme vai to kombinācija, ko indivīds izmanto kā savu simbolu, līdz ar to sāka savus teorētiskos apcerējumus jau ar Bībelē atrodamo zīmju un emblēmu uzskaitījumu. XIX gs. tika nodefinēts, ka ģerbonis saistās ar vienu noteiktu dzimtu vai teritoriju, ir mantojams, pakļaujas heraldikas noteikumiem, tā centrālā daļa ir vairogs, ko papildina ķivere u.c. ģerboņa elementi.
Eiropas ģerboņu vēsture
Jau XI gs. Eiropā nobilitāte lietoja kaujas karogus, ap kuriem pulcēties karadraudzei, kuros bija heraldiskās zīmes. Pirmais solis uz ģerboni tika sperts, kad šo zīmi ievietoja arī vairogā un sāka pārmantot dēli no tēva.
Līdz ar to ģerboņu izcelšanās cieši saistīta ar ieročiem, tāpēc vairumā valodu ģerbonis un ierocis ir vai nu identiski, vai semantiski ļoti tuvi vārdi, piemēram, franču armes un armoires, angļu arms, vācu Wappen un Waffen utt. Latviešu valodā vārds „ģerbonis“ ienācis no krievu герб kas, savukārt, atvasināts no poļu herb un vācu Erbe (mantojums).
Piekūnu dzimta
Izskats un īpašības
Piekūni un karakaras ir nelieli vai vidēji lieli plēsīgie putni. Mātītes ir lielākas nekā tēviņi. Mazākais ir melncisku piekūns (Microhierax fringillarius), kura ķermeņa garums var būt 14 cm, spārnu plētums 26 cm, bet svars 28 g. Lielākais ir medību piekūns (Falco rusticolus), kura mātītes ķermeņa garums var sasniegt 65 cm, spārnu plētums 160 cm, bet svars 2,1 kg.
Attiecības ar cilvēkiem
Piekūniem un karakarām ir sena kopīga vēsture ar cilvēkiem. Senajā Ēģiptē dievu Horu attēloja kā piekūnu. Tas bija svētais putns, par kura nogalināšanu vainīgo sodīja ar nāvi. Mirušos putnus balzamēja un uzglabāja īpašās nekropolēs. Arī saules dievs Ra, kurš bija visu faraonu tēvs, tika attēlots kā faraons ar piekūna galvu.
Volapiks
Ortogrāfija un izruna
Volapika alfabēts:
Sentdžonsa (Kanāda)
Sentdžonsa (en) ir pilsēta Ņūfaundlendas salā, Kanādā, Ņūfaundlendas un Labradoras provinces administratīvais centrs un lielākā pilsēta.
Peldu rati
Peldu rati bija daļa no pludmales etiķetes. Šos ratus vairāk izmantoja sievietes nekā vīrieši, bet pieņēma, ka šīs ietaises bija "piemērotas" abu dzimumu ļaudīm.
Galva
Galva ir cilvēka vai dzīvnieka ķermeņa daļa, kurā atrodas mute, smadzenes, redzes, garšas, ožas un dzirdes orgāni. Visprimitīvākajām dzīvnieku formām galvas var arī nebūt. Kakls savieno galvu ar ķermeni.
Džuzepe Arčimboldo
Arčimboldo darbi ir viens no sirreālistu iedvesmas avotiem.
2008. gada vasaras olimpisko spēļu kalendārs
Atsauces
Letní olympijské hry 2008 2008 Summer Olympics Летние Олимпийские игры 2008
The Fragile
Mūzikas raksturojums
Pats Reznors raksturoja The Fragile kādā 1999. gada intervijā:
Tematika
Es vēlējos, lai šis albums izklausītos kā šeit būtu kaut kas raksturīgi sabojāts situācijā, kā kāds cīnītos, lai varētu salikt daļas kopā. Downward Spiral bija par slāņu nojaukšanu un visa nonākšanu kailās un neglītās beigās. Šis albums sākas no beigām, tad cenšas radīt kārtību no haosa, bet tas nekad nesasniedz savu mērķi. Tas ir daudz drūmāks albums, jo tas nokļūst turpat, kur tas sākās [ar] tām pašām emocijām. Albums sākās ar Somewhat Damaged (lv) un noslēdzas ar Ripe [With Decay] (lv).
2009. gadā uzstājoties Mansfīldā, Reznors iztirzāja dziesmas La Mer rašanos:
Vizuālais noformējums
Albuma vāka dizaineris ir Deivids Kārsons. Savā grāmatā "Fotografiks" viņš atklāj, ka vāka augšdaļa ir ņemta no kāda ūdenskrituma fotoattēla, bet apakšdaļa — no tuvplāna fotogrāfijas gliemežvākam. Kārsons par The Fragile vāka noformējumu sīkāk izteicās arī savā tīmekļa vietnē:
Ginters Blobels
Aktīvi iesaistījies Drēzdenes pilsētas atjaunošanā. Darbojās kompānijas Nestlé direktoru padomē.
Ikona (svētbilde)
Ikonu teoloģiskuma leģitimizācija
Ikonās attēloto svēto tēli ir dogmatiski, tāpēc ikonu gleznošana ir kanonizēta. Ikonu sižetu kanonizēšana notika ekumeniskajos koncilos. 629. gadā nolēma turpmāk atteikties no abstraktiem simboliem, Vecās Derības simboli tika nomainīti ar konkrētiem tēliem. Kopš tiem laikiem ikonogrāfiskais kanons paliek par patiesības kritēriju. Otrais Nīkajas koncils 787. gadā uzsvēra, ka baznīcas likums un tradīcija izdomā un dod norādījumus ikonām. Tātad, ikonas sacerēšana ir svēto tēvu uzdevums, bet ikonu gleznotāju — tikai sacerētā piepildīšana.
Lolo Džonsa
Piedalījusies Pekinā, kur finālā ierindojās tikai 7. vietā ar rezultātu 12,72 s, lai arī pirms devītās barjeras atradās skrējiena vadībā. 2008. gada Pasaules vieglatlētikas finālsacensībās Štutgartē izcīnījusi otro vietu. izcīnījusi 4. vietu. NCAA pārstāvējusi Luiziānas štata universitāti, trīs reizes uzvarēja NCAA čempionātā un 11 reizes tika iekļauta All-American izlasēs. Sacensībās telpās 60 m/b distancē ir trīs reizes kļuvusi par ASV čempioni, 2008. un 2010. gadā uzvarējusi Pasaules čempionātā telpās. Tāpat sportistei pieder ASV rekords 60 m/b distancē (7,72 s).
Lebrons Džeimss
Lebrons Reimons Džeimss (en; dzimis Akronā, Ohaio štatā, ASV) ir amerikāņu basketbolists, spēlē vieglā uzbrucēja pozīcijā, ASV basketbola izlases dalībnieks. 2023. gadā L. Džeimss spēlē Nacionālās basketbola asociācijas (NBA) komandā Losandželosas "Lakers". NBA karjeras sākumā septiņas sezonas spēlēja Klīvlendas "Cavaliers", no 2010. līdz 2014. gadam spēlēja Maiami "Heat" sastāvā, pēc tam atgriezās "Cavaliers". "Heat" sastāvā izcīnījis NBA čempiontitulu 2012. un 2013. gadā, "Cavaliers" sastāvā par čempionu kļuvis 2016. gadā. 2020. gadā L. Džeimss ieguva savu ceturto NBA čempiontitulu jau Losandželosas "Lakers" sastāvā, kā arī ieguva savu ceturto NBA finālsērijas vērtīgākā spēlētāja apbalvojumu. ASV basketbola izlases sastāvā viņš ir kļuvis par divu olimpisko spēļu zelta medaļas ieguvēju. L. Džeimss tiek atzīts par vienu no diviem visu laiku izcilākajiem basketbolistiem (līdzās Maiklam Džordanam). Viņš ir visu laiku rezultatīvākais NBA spēlētājs, kā arī rezultatīvākais NBA izslēgšanas spēlēs.
2004.—2005. gada sezona
Nākamajā sezonā L. Džeimss pirmo reizi karjerā iekļuva NBA Visu zvaigžņu spēlē, kurā Austrumu izlases sastāvā guva 13 punktu, viņa pārstāvētie Austrumi uzvarēja Rietumu izlasi ar 125—115. Šajā sezonā viņš kļuva par jaunāko basketbolistu, kurš atzīmējies ar triple double vienā spēlē, guvis 50 punktu vienā spēlē un iekļuvis NBA sezonas labāko spēlētāju simboliskajā pieciniekā. Šajā sezonā viņš vidēji guva 27,2 punktus, atdeva 7,2 rezultatīvas piespēles un izcīnīja 7,4 atlēkušās bumbas, tomēr komandai sezona bija neveiksmīga un "Cavaliers" neiekļuva izslēgšanas spēlēs.
2011.—2012. gada sezona
Neskatoties uz viduvēju regulārās sezonas otro pusi, "Heat" iekļuva izslēgšanas spēlēs kā konferences otra labākā komanda. Izslēgšanas spēļu pirmajā kārtā tika pārspēta Ņujorkas "Knicks" vienība ar 4—1. "Heat" uzvarēja arī otrajā kārtā Indiānas "Pacers", lai arī sērijas gaitā atradās zaudētājos ar 1—2. Sērijas ceturtajā spēlē L. Džeimss guva 40 punktus, savāca 18 atlēkušās bumbas un atdeva 9 rezultatīvās piespēles. Konferences finālā komanda tikās ar Bostonas "Celtics". L. Džeimsa pārstāvētā komanda sākumā uzvarēja divās spēlēs, tomēr nākamajās trijās spēlēs tika piedzīvots zaudējums. Soli no izkrišanas cīņā par čempiontitulu viņš sērijas sestajā spēlē guva 45 punktus (realizēti 73% metienu), savāca 15 atlēkušās bumbas un atdeva 5 rezultatīvas piespēles. Viņš kļuva par otro spēlētāju līgas vēsturē pēc Vilta Čemberlena, kas to spējis. "Heat" guva uzvaru arī sērijas septītajā spēlēt, tādējādi otro sezonu pēc kārtas kvalificējoties finālsērijai.
2012.—2013. gada sezona
Izslēgšanas spēles Džeimsa pārstāvētā "Heat" vienība sāka ar uzvarām pār Milvoki "Bucks" un Čikāgas "Bulls", konferences finālā viņi tikās ar Indiānas "Pacers". Tajā "Heat" uzvarēja ar 4—3. Finālsērijā pretī stājās Sanantonio "Spurs". Šajā sērijā Džeimss katrā spēlē guva vismaz 15 punktus, sešās spēlēs bija komandas rezultatīvākais spēlētājs, divās spēlēs guva triple-double (1. spēlē 18 punkti, 18 atlēkušās bumbas, 10 rezultatīvas piespēles; 6. spēlē 32 punkti, 10 atlēkušās bumbas, 11 rezultatīvas piespēles). "Heat" otro gadu pēc kārtas izcīnīja NBA čempiontitulu, tāpat Džeimss otro gadu pēc kārtas tika atzīts par finālsērijas vērtīgāko spēlētāju.
Pēc 2016. gada
2023. gada 8. februārī kļuva par visu laiku rezultatīvāko spēlētāju līgas vēsturē, pārspēdams Karīma Abduldžabāra sasniegto. Viņš spēlē guva 38 388. punktu savā NBA karjerā, turklāt pārspēja Abuldžabara rekordu, aizvadīdams mazāku spēļu skaitu (attiecīgi 1409 pret 1560).
Privātā dzīve
L. Džeimss ir kritizēts arī, kad uz vietējās beisbola komandas Klīvlendas "Indians" spēli ieradies viņu pretinieku Ņujorkas "Yankees" kreklā. Lai gan uzaudzis Ohaio, jau kopš bērnības L. Džeimss esot "Yankees" atbalstītājs, savukārt amerikāņu futbolā viņš ir Dalasas "Cowboys" fans, bet basketbolā vienmēr cienījis Čikāgas "Bulls".
Anastasija Sevastova
Anastasija Sevastova (dzimusi Liepājā) ir bijusī Latvijas tenisiste. Profesionālo karjeru uzsāka 2006. gadā. A. Sevastovas labākais sasniegums WTA vienspēļu rangā ir 11. vieta, kas sasniegta. Karjeras laikā ir uzvarējusi 4 WTA un 13 ITF vienspēļu turnīros. Lielākais karjeras sasniegums ir pusfināls 2018. gada ASV atklātajā tenisa čempionātā, tajā 2016. un 2017. gadā spēlējusi ceturtdaļfinālā.
Sanpaulu "Palmeiras"
Svarīgākie no tituliem ir 6 nacionālās līgas tituli (4 reizes Campeonato Brasileiros un 2 reizes Torneios Roberto Gomes Pedrosa) un 4 nacionālie kausi (1 Brazīlijas kauss, 2 Taças Brasil un 1 Brazīlijas Čempionu kauss). Starptautiskos turnīros vienu reizi uzvarēts Libertadores kausā. Komanda uzvarēja 1999. gada turnīrā, finālā pārspējot Deportivo Cali no Kolumbijas.
Mars Science Laboratory
Mars Science Laboratory (MSL; no en "Marsa zinātniskā laboratorija") ir ASV Nacionālā aeronautikas un kosmosa administrācijas (NASA) misija, kas paredzēta visurgājēja Curiosity (no angļu: "zinātkāre") nogādāšanai uz Marsa virsmas.
Franz Ferdinand
Franz Ferdinand ir Austroungārijas erchercoga Franča Ferdinanda vārds oriģinālvalodā. Tas var nozīmēt arī:
Nikolā Pusēns
Dzimis 1594. gada 15. jūnijā Andelijā (Les Andelys), bet lielāko mūža daļu pavadījis Romā, atgriežoties Francijā tikai uz īsu laiku pēc uzaicinājuma kļūt par karaļa pirmo gleznotāju. 17. gadsimta 30. gadu vidū Pusēna darbi jau bija konsekventi ieturēta klasicisma stilā. Pusēns tiecās pēc absolūti saprotamas izteiksmes, formu skulpturālas noteiktības un skaidra modelējuma. Atmetot visu konkrēto un individuālo, Pusēns centās radīt idealizētus un vispārinātus tēlus; viņš izstrādāja skaistuma kanonus, kas ļoti pietuvojās antīkajiem kanoniem. Vēlīnajā periodā, aizraujoties ar misticismu, padziļinājās viņa mākslas filozofiskais saturs un ētiskā nozīmība. Viņa mākslas motīvi nereti bija audzinoši, jo par savas mākslas galveno mērķi Nikolā Pusēns uzskatīja modināt cilvēkos saprātu, tikumību un heroismu, ko centās modināt ar gleznās šifrēto alegoriju palīdzību. Šai periodā Pusēna mākslinieciskā valoda bija absolūti skaidra un lakoniska, viss viņa gleznās bija stingri pamatots, aprēķināts un pārdomāts. 40. gadu beigās viņa darbos sāka dominēt ainavas. Arī daba viņa gleznās ir idealizēta un pakļauta stingrām formām un kanoniem. Ja parādās cilvēku figūras, tad pārsvarā tie ir bībeliski vai mitoloģiski tēli.
Brazavila
Vairāk nekā trešdaļa Kongo Republikas iedzīvotāju dzīvo Brazavilā. Tā ir arī finansiālā un administratīvā galvaspilsēta.
Rīgene
Ar Štrālzundi kontinentā Rīgeni savieno divi tilti: vecākais 1937. gadā uzbūvētais tilts ir daļēji dambis un mūsdienās tiek izmantots dzelzceļa satiksmei, kā arī Rīgenes tilts (Rügenbrücke, 2831 m). Tas tika atklāts 2007. gada 20. oktobrī un ārēji izskatās līdzīgs Zelta Vārtu tiltam Sanfrancisko. Lielā augstuma dēļ (42 m augstākajā vietā) zem tilta var kuģot pat vislielākie kuģi.
Džozefs Akaba
Otro lidojumu Akaba veica 2012. gadā no maija līdz septembrim kā kosmosa kuģa Sojuz TMA-04M, SKS 31. un 32. ekspedīcijas lidojuma inženieris.
Universal Music Group
Kompānijai ir reģionālie pārstāvji dažādās valstīs.
SOCKS
Darbība
Daudzi SOCKS serveri nenodrošina 2. un 3. iespēju.
Daudzas klienta programas nenodrošina darbību caur SOCKS. Šādos gadījumos var lietot citas programmas, kas pārtver (sockcificē) (angliski: socksify) attiecīgas programmas tīkla piekļuves pieprasījumus un izlaiž tos caur SOCKS serveri. SOCKS serveri parasti darbojas uz 1080. TCP porta. SOCKS serveri ir programmas, kas darbojas lietojuma slānī, programmas, kas ar SOCKS spēj darboties natīvi, arī atrodas tikai lietojuma slānī. Sockcifikatori atrodas starp transporta slāni un lietojuma slāni.
Vektoriālais reizinājums
Sakarības
Divkāršā vektoriālā reizinājuma formula (viegli atcerēties kā "BAC mīnus CAB"):
Zirnekļcilvēks (filma)
Sižets
Zirnekļcilvēks nogādā Normena līķi Osbornu mājā, kur to redz Harijs, kurš padomā, ka Zirnekļcilvēks ir nogalinājis viņa tēvu. Normena bērēs Harijs zvēr Pīteram, ka viņš atriebsies Zirnekļcilvēkam par sava tēva nāvi. Mērija Džeina atzīstas mīlestībā Pīteram un viņu noskūpsta, taču Pīters uzstāj, ka viņi var būt tikai draugi, baidoties, ka viņa varētu ciest no kāda Zirnekļcilvēka ienaidnieka. Ejot prom no Mērijas Džeinas, kas sāk raudāt un apzināties, ka skūpsts ir bijis līdzīgs kādam citam, viņš atceras tēvoča Bena vārdus "ar lielu spēku nāk liela atbildība" un patiesi kļūst par Zirnekļcilvēku.
Franz Ferdinand (grupa)
Debijas albums
Grupa pārcēlās uz Zviedriju, lai ierakstītu pirmo albumu. 2004. gada janvārī singls "Take Me Out" sasniedza 3. vietu pārdotāko singlu topā Lielbritānijā. Albums, ar nosaukumu Franz Ferdinand ieguva 3. vietu albumu topā Apvienotajā Karalistē un 12. vietu Austrālijā. Sākumā albums bija diezgan zemu Billboard 200 topā, tomēr pēc Ziemeļamerikas tūres un biežas "Take Me Out" raidīšanas MTV ēterā tas pacēlās līdz 32. vietai un kopā ASV tika pārdots vairāk nekā miljons kopiju. Grupa saņēma vairākas balvas par šo albumu, un tas žurnāla NME skatījumā pat tika atzīts par visu laiku 38. labāko mūzikas albumu.
Fīrers
Mūsdienās Vācijā šīm vārdam ir negatīva vēsturiskā slodze, tomēr šis vārds bieži vien ir sastopams dažādos salikteņos vācu valodā. Vārds "fīrers" bieži vien sadzīvē tiek izmantots, lai ironiski apzīmētu radikālo politisko kustību vadītājus.
Uldis Vazdiks
Biogrāfija
Uldis Vazdiks dzimis Rīgā, aktieru Hermaņa Vazdika (1906 - 1994) un Vilmas Lasmanes (1917 - 1991) ģimenē. Māsa Dailes teātra aktrise Ilze Vazdika (1943). 1959. gadā beidza Rīgas 3. vidusskolu un iestājās Latvijas Konservatorijas teātra fakultātē, pēc gada pārgāja uz Dailes teātra trešo studiju (pedagogs Pēteris Pētersons), kuru beidza 1962. gadā. Pēc mācību beigām iekļauts Dailes teātra aktieru trupā.
Pēc smagas slimības miris.
Spirta rūgšana
Spirta jeb alkoholiskā rūgšana ir rūgšanas veids, kurā vienkāršie ogļhidrāti ar sešiem oglekļa atomiem (heksozes) bezskābekļa vidē vai vidē ar ierobežotu skābekļa piekļuvi mikroorganismu (raugu, atsevišķu pelējuma sēnīšu un Zymomonas ģints baktēriju) izdalīto fermentu iedarbībā tiek pārraudzēti etanolā un oglekļa dioksīdā. Kā blakusprodukts nelielā daudzumā veidojas arī propilspirts, butilspirts, amilspirts, glicerīns, acetaldehīds, amīni un citi savienojumi.
Aleksandrs Ņevskis
Aleksandrs Ņevskis vai Aleksandrs Jaroslavičs (krievu: Алекса́ндр Яросла́вич Не́вский ) (dzimis, miris ) bija krievu karavadonis, Novgorodas kņazs (1236-1251), Kijevas lielkņazs (no 1249). No 1252. gada Zelta Ordas hans Batijs Aleksandru iecēla par Vladimiras lielkņazu un savu vietvaldi visā Krievijā.
Kanonizācija
Aleksandra Ņevska vārdā ir nosauktas Krievijas pilsētu ielas un laukumi. Viņš ir Sanktpēterburgas un Petrozavodskas debesu aizbildnis. Par godu kņazam Aleksandram 1825. gadā nosaukta Rīgas Sv. Aleksandra Ņevska pareizticīgo baznīca, kā arī vairākas citas baznīcas citās pilsētās.
Plovdiva
Vēsture
1364. gadā Plovdivu ieņem turki un tā paliek Osmaņu impērijas sastāvā līdz 1885. gadam. Šajā periodā pilsētas turku nosaukums ir Filibe.
Hendriks Averkamps
Averkamps bija viens no sava laika nozīmīgākajiem gleznotājiem; izcila viņa darbu kolekcija atrodas Vindzoras pilī.
Kukurūza
Parastā kukurūza (Zea mays) ir graudzāļu dzimtas kultūraugs. Kukurūzu sāka kultivēt Vidusamerikā, no kurienes 1. gadu tūkstotī p.m.ē. tā strauji izplatījās visā Amerikā. Citur pasaulē tā sāka izplatīties pēc eiropiešu ierašanās Amerikā 16. gadsimtā. Kukurūzu audzē arī Latvijā, taču vēsā klimata dēļ raža ne vienmēr ienākas.
Alkoholiskie dzērieni
Iedalījums
Alkoholiskos dzērienus pēc stipruma jeb etilspirta satura iedala:
1984 (romāns)
Sižets
Darba gaitā galvenais varonis meklē izeju no pastāvošās sistēmas, ko arī atrod, taču sākotnēji iluzorais priekšstats par iegūto brīvību izgaist, jo sistēmas realizētā uzraudzības funkcija ir visaptveroša, un beigās Vinstonu salauž.
Aleksandrs Leimanis
Biogrāfija
1944. gadā pārcēlies uz Latviju. Darbojies vairākos Latvijas teātros, bijis Jaunatnes (1946—1947) un Jelgavas (1952—1953) teātru galvenais režisors. 1954. gadā sācis strādāt Rīgas Kinostudijā par dublāžas režisoru. Kinorežijā debitējis 1959. gadā — režisējis īsfilmu "Atzītā kļūda". Pirmā Leimaņa pilnmetrāžas filma "Cielaviņas armija" iznākusi 1964. gadā. 1970. gadā uzņēmis muzikālo piedzīvojumu komēdiju "Vella kalpi" — pirmo latviešu kostīmfilmu. Darbojies arī kā scenārists un kinoaktieris.
Wet Dream
Kompozīcija
Wet Dream bija Raita producēts, arī gandrīz, izņemot Against The Odds, kas sarakstīta kopā ar viņa toreizējo sievu Džuljetu, visas dziesmas ir paša komponētas.
Izdošana un komerciālie panākumi
Tas jau ilgu laiku nav pieejams Raita dzimtajā Lielbritānijā, bet ASV un Kanādā tas tika pārizdots CD formātā deviņdesmitajos gados ar zināmiem panākumiem. Austrālijā Wet Dream CD formātā kļuva pieejams 2008. gadā, īsi pēc Raita nāves.
Termiskā izplešanās
Tilpuma izplešanās
Ķermeņa tilpuma izmaiņu var aprakstīt pēc formulas, kur V ir ķermeņa sākotnējais tilpums un \alpha_V ir tilpuma izplešanās koeficients
Sinhronā peldēšana 2008. gada vasaras olimpiskajās spēlēs
Sacīkšu dalībnieces
Pāru sacīkstēm kvalificējušās izlases:
2003. gada Tour de France
Komandas
Sacensībās piedalījās šādas komandas:
Ielūgtās komandas
Brno
Pilsēta ir būtisks Čehijas valsts tieslietu sistēmas centrs — kopš 1993. gada šeit atrodas Čehijas Augstākā tiesa, Čehijas Konstitucionālā tiesa, Ģenerālprokuratūra un tiesībsraga birojs. Pilsētā atrodas vairākas augstskolas, to skaitā Masarīka Universitāte.
Vēsture
No 11. gadsimta Brno vietā atradās Pšemislu pils. 1243. gadā Bohēmijas karalis Vāclavs I piešķīra Brno pilsētas tiesības.
Cilvēki
Brno dzimuši:
Dienas žurnāli
Vēsture
2004. gadā izdevniecības "MG TOPS" žurnālu saimi papildināja praktisko padomu žurnāls "Dari Pats", Zviedrijas izdevniecības Bonier franšīze. Tā paša gada nogalē Mediju grupa "Tops" no izdevniecības "Dadzis" pārpirka popularitāti un finansiālo veiksmi zaudējušo žurnālu "Mūsmājas", kā arī žurnālus "Dārzs" un "Tehnikas Pasaule". Divi pēdējie žurnāli nākamā gada laikā tika slēgti, bet žurnāls "Mūsmājas" tika izdots vēl teju 10 gadus. 2005. gadā izdevniecības žurnālu klāstam pievienojās vēl viena Bonier franšīze populārzinātniskais žurnāls "Ilustrētā Zinātne", kas bija orientēts uz ģimenes auditoriju. Tā pirmais galvenais redaktors bija Vents Zvaigzne. Žurnālam mēneša žurnālu segmentā izdevās sasniegt Latvijas tirgū vēl nebijušus peļņas rezultātus.
2008. gada 11. martā SIA Mediju grupa "Tops" tika pārdēvēta par SIA Izdevniecība "DIENAS ŽURNĀLI". 2008. gada aprīlī žurnāls "Agro Tops" tika pārdots izdevniecībai AS "Lauku Avīze".
Kongo DR futbola izlase
Kongo DR futbola izlase ir nacionālā futbola komanda, kas pārstāv Kongo Demokrātisko Republiku starptautiskās futbola sacensībās. Kongo DR futbola izlasi pārvalda Kongo DR Futbola federācija (FECOFA). Laika posmā no 1971. līdz 1997. gadam, kad valsts nosaukums bija Zaira, komanda bija "Zairas futbola izlase". Par pirmo spēli tiek uzskatīta 1948. gada spēle pret Ziemeļrodēzijas izlasi. Pirmo un pagaidām vienīgo reizi Kongo DR (toreiz Zaira) Pasaules kausa finālturnīrā piedalījās 1974. gadā, kur gan zaudēja visās spēlēs. Nāciju kausa izcīņā Kongo DR izlase ir piedalījusies 18 reizes, bet uzvarējusi divreiz.
Ģeostacionārā orbīta
Ģeostacionārā orbīta jeb GEO (no ) ir ģeosinhronā orbīta, kurā ievadītais Zemes mākslīgais pavadonis kustas ar leņķisko ātrumu, kas vienāds ar Zemes rotācijas leņķisko ātrumu, un nemaina stāvokli attiecībā pret Zemes virsmu. Ģeostacionārā orbīta ir riņķveidīga un atrodas Zemes ekvatora plaknē aptuveni 35 786 kilometru augstumā.
Orbītas augstuma aprēķināšana
Mūsdienu zinātnei reizinājuma GM skaitliska vērtība ir zināma ar daudz lielāku precizitāti, nekā katrs no reizinātājiem G un M atsevišķi. Reizinājumu GM sauc par ģeocentrisko gravitācijas konstanti un tās vērtība ir.
Bors
Bors ir ķīmiskais elements ar simbolu B un atomskaitli 5. Bors dabā ir sastopams galvenokārt borskābes H3BO3 sāļu veidā, pazīstamākais šāds sāls ir nātrija tetraborāta dekahidrāts (nātrija tetraborāts ar 10 ūdens molekulām) Na2B4O7·10H2O (boraks). Tīrā veidā bors ir cieta kristāliska viela. Boram ir iespējamas vairākas alotropiskās formas. Amorfais bors ir brūns pulveris, kristāliskais bors ir cieta, melna, kristāliska viela. Bora nitrīds (BN) ir viena no cietākajām pazīstamajām vielām. Savienojumos bors parasti ir trīsvērtīgs.
Pelnu gaisma
Pelnu gaisma ir gaisma, ko atstaro Mēness apēnotā daļa. To izgaismo no Zemes virsmas un atmosfēras atstarotā Saules gaisma. Pelnu gaismas spožums atkarīgs no Mēness fāzes, Zemes virsmas orientācijas un atmosfēras apstākļiem. Pirmo reizi šo parādību 16. gadsimta sākumā izskaidroja Leonardo da Vinči.
Lubes pagasts
Vēsture
Lielākā bija Lubes muiža (platība 1183 ha), kuras daudzo īpašnieku vidū bija burggrāfs O. H. Hovens, konsuls K. G. Trompovskis, Jaunpils īpašnieks M. Reke, Pastendes barons V. Hāns, Dundagas baronu Ostenu–Zakenu dzimta, Pēterpils baņķieris J. H. Bahs, grāfs Plāters, barons Šillings. Pēc 1920. gada agrārās reformas Lubes muižu sadalīja 94 vienībās.
Alūksne (upe)
Alūksne (saukta arī Beja) ir Pededzes labā krasta pieteka Alūksnes novadā. Iztek no Alūksnes ezera, 183,7 m virs jūras līmeņa. Kopējais kritums 61 metri. Upe strauja, tajā vairāki dzirnavu aizsprosti. Lielākās pietekas: Jārupīte (10 km), Skolas upīte, Robežupīte.
Bernārs Zerfiss
Bernārs Luī Zerfiss (Bernard Louis Zehrfuss, dzimis 1911. g. 20. oktobrī, miris 1996. gadā) bija ievērojams XX gs. franču arhitekts. Viņš ir viens no Parīzes UNESCO ēkas projektētājiem.
Andrejs Krustiņš
Latvijas armijā
1922. gada 1. aprīlī Krustiņš tika iecelts par 3. Latgales divīzijas komandiera palīgu, 1925. gada janvārī par 1. Kurzemes divīzijas komandieri, 22. jūnijā paaugstinot par ģenerāli. Bija Kurzemes apgabala garnizona priekšnieks. 1929. gadā viņš beidza kara akadēmiskos kursus.
Pēc Latvijas okupācijas, kad Latvijas armija tika pārveidota par 24. teritoriālo korpusu, Andrejs Krustiņš kļuva par 183. divīzijas komandieri, bet 1941. gada 9. jūnijā tika apcietināts un izvests uz PSRS. PSRS Augstākās tiesas Kara kolēģija Maskavā viņu 1941. gada 29. jūlijā notiesāja uz nāvi. Pēc VDK datiem nāvessods izpildīts Noriļskā, bet pēc jaunākiem datiem 1941. gada 16. oktobrī nošauts un apglabāts Komunarkas masu kapos Piemaskavā.
Bulis
Bulis (sieviešu dzimtē Bule) ir viens no populārākajiem Latgales iedzīvotāju uzvārdiem. Cilvēki ar šo uzvārdu:
Paukošana 2008. gada vasaras olimpiskajās spēlēs
Sacensību formāts
Medaļas tiek izcīnītas šādās disciplīnās:
Elejas pagasts
Vēsture
Vēsturiski mūsdienu Elejas pagasta teritorijā atradās Audruves muiža (Audrau), Briežu muiža (Bredenfeld), Elejas muiža (Groß-Elley, Lieleleja), Mazelejas muiža (Klein-Elley, Mazeleja). Elejas muiža 16. gadsimta beigās pieminēta kā Kurzemes hercoga padomnieka G. fon Tīzenhauzena īpašums. No 1716. gada muiža piederēja fon Bēru dzimtai, bet no 1753. gada Mēdemu dzimtai.
Alans Grīnspens
Ticot brīvā tirgus pašregulācijai, Grīnspens parasti bija pret finanšu iestāžu valsts regulēšanu un finanšu derivatīvu ierobežošanu. Pēc vairāku ekonomistu (tajā skaitā Nobela prēmijas laureātu Džozefa Štilglica un Pola Krugmana) domām, Grīnspena finanšu politika ir lielā mērā atbildīga par 2008. gada ekonomiskās krīzes smagumu.
Eirozona
Izveide
Eirozona tika izveidota 1999. gadā. 2023. gadā tajā ietilpst Austrija, Beļģija, Francija, Grieķija, Horvātija, Igaunija, Īrija, Itālija, Kipra, Latvija, Lietuva, Luksemburga, Malta, Nīderlande, Portugāle, Slovākija, Slovēnija, Somija, Spānija un Vācija. Pārējām septiņām Eiropas Savienības valstīm iestāšanās eirozonā ir obligāta, kad tās ir izpildījušas eiro ieviešanas nosacījumus. Izņēmums ir Dānija, kurai pievienošanās līgums paredz izvēles iespēju par iestāšanos eirozonā. Tomēr arī šīs valstis darbojas Eiropas Centrālās bankas sistēmā.
Lai kļūtu par Eirozonas dalībvalsti, ir jāizpilda vairāki kritēriji: cenu stabilitāte, budžeta deficīta apjoms, valūtas kursa kritērijs, ilgtermiņa procentu likmes.
Pēdējā valsts, kura kļuva par Eirozonas dalībvalsti, ir Horvātija, kas Eirozonai pievienojās 2023. gada 1. janvārī. Tā bija pirmā monetārās savienības paplašināšanās kopš Lietuvas pievienošanās 2015. gadā.
LCROSS
Uzbūve
LCROSS kosmiskais aparāts tika izveidots, izmantojot nesējraķetes derīgās kravas gredzenveida adapteri Expendable Launch Vehicle Secondary Payload Adapter (ESPA), ar kuru LRO zonde tika piestiprināta pie Centaur raķešpakāpes. ESPA parasti tiek izmantots, lai kopā ar pamata derīgo kravu kosmosā nogādātu līdz sešiem maziem izlaižamiem pavadoņiem. ESPA patstāvīga kosmiskā aparāta lomā izmantots pirmoreiz.
Jānis Vagris
Jānis Vagris (dzimis 1930. gada 17. oktobrī Naudītes pagastā; miris 2023. gada 6. janvārī Rīgā) bija latviešu inženieris un valsts pārvaldes darbinieks, komunistiskās partijas funkcionārs. Bijis Rīgas pilsētas komitejas 1. sekretārs, LKP CK Pirmais sekretārs (1985—1988) un LPSR Augstākās Padomes Prezidija priekšsēdētājs.
Apbalvojumi
2010. gadā Vagri apbalvoja ar IV šķiras Triju Zvaigžņu ordeni.
Šiva
Kopā ar Šivu bieži attēlo arī viņa sievu Pārvatī un dēlu Ganēšu.
Izcelsme
Šivas tēls veidojies no vēdiskā laikmeta dieva Rudras, ko dēvējuši arī par "Žēlīgo" (sanskritā: Šiva).
Simboliskie attēli
Bieži viņš tiek attēlots kā Nataradža ("Dejotāju ķēniņš") dejotāja pozā uz nezināšanas dēmona Apasmara tēla. Tādējādi tiek parādīts, ka Šiva dejojot sagrauj nezināšanas un ignorances principu un rada Visumu no jauna. Reizēm dejotāja daudzējādos spēkus simbolizē astoņas vai vēl vairākas rokas. Viena roka ir sargātāja pozā mudra, otra žēlastības pozā, bet citas rokas var turēt bungas vai uguni kā iznīcināšanas simbolu.
Emīls Dārziņš
Studijas Pēterburgā
1901. gada pavasarī Emīls Dārziņš izšķīrās par mācību pārtraukšanu. Viņš vēl daudzus gadus loloja cerību vai nu atgriezties Pēterburgas konservatorijā, vai arī doties uz kādu no Rietumeiropas mūzikas augstskolām. To neizdevās piepildīt, taču Emīls Dārziņš bija dziļi pateicīgs Pēterburgai, uzskatīdams tajā pavadīto laiku par skaistāko un vērtīgāko visā savā dzīvē.
Aktīva komponēšanas darbība un atgriešanās Rīgā
Darbības sākumam Rīgā pieder viņa solo dziesma Jaunībai, kurā redzams E. Dārziņa tobrīd nomāktais pasaules redzējums, kā arī cīņa ar sevi un savām cerībām, kas raksturīga viņam arī turpmākos gadus. Tajā pašā gadā radās Vēl tu rozes plūc.
LI
LI vai Li var būt:
Leonīds Vedējs
Dzīvesgājums
Pēc kara beigām nokļuva latviešu bēgļu nometnē Fišbahā, kur strādāja par bakteriologu bērnu sanatorijā Nirnbergā. 1949. gadā pārcēlās uz dzīvi ASV, strādāja Grandrepidsas slimnīcas laboratorijā, vēlāk piena pārstrādes uzņēmuma Joppe’s Dairy Co bakterioloģiskajā laboratorijā. Miris 1995. Grandrepidsā.
Altenes pils
Vēsture
Rakstītos avotos pils pirmoreiz minēta 1408. gadā, tādēļ uzskata, ka šī Livonijas ordeņa pils uzcelta 14. gadsimta 2. pusē. Ar 1,3 metrus biezo un aptuveni 10 metrus augsto mūri aizsargāto pili ordenis izmantoja gan kā militāru atbalsta punktu, gan arī apkārtnes zemnieku turēšanai paklausībā. Gan par pils celšanu, gan nopostīšanu, vēsturisku avotu nav. Zināms, ka 1467. gada Altene bija iekļauta piļu sarakstā, bet 1555. gada sarakstā tās nosaukums vairs neparādījās. Altenes apkārtni 1541. gadā izlēņoja ordeņa vasalim Vintam, 3 km attālumā no pilsdrupām izveidojās Altenes-Vindsheimas (Altona-Windsheim) muiža, kura vēlāk nonāca Kurzemes un Zemgales hercoga īpašumā, pēc 1795. gada tā kļuva par Krievijas impērijas kroņa muižu.
Identity (albums)
Skaņdarbu saraksts
Visas dziesmas sarakstījuši Deivs Hariss un Riks Raits.
Vanagveidīgie
Vēl nesenā pagātnē trīs dzimtas, kas iekļautas vanagveidīgo kārtā, tika sistematizētas piekūnveidīgo kārtā (Falconiformes), bet Amerikas grifu dzimta (Cathartidae) ilgstoši tika sistematizēta stārķveidīgo kārtā (Ciconiiformes). Tomēr daži autoratīvi sistemātiķi, balstoties uz jaunākajiem ģenētiskajiem atklājumiem, ir izdalījuši vanagveidīgo kārtu. DNS pētījumi atklājuši, ka piekūni ir samērā attāli radinieki vanagveidīgajiem putniem, ar kuriem kopā tie tika sistematizēti piekūnveidīgo kārtā. Šobrīd valda viedoklis, ka piekūnveidīgo kārtai piederoša ir tikai viena dzimta - piekūnu dzimta, kura ir tuvāk radniecīga papagaiļveidīgajiem (Psittaciformes) un zvirbuļveidīgajiem (Passeriformes) putniem, nevis vanagveidīgajiem. Vanagveidīgo kārtu ir atzinuši Amerikas Ornitologu Savienība (American Ornithologists' Union's South American Classification Committee) un Starptautiskais Ornitologu Kongress (International Ornithological Congress)
Jaroslavs Kačiņskis
Jaroslavs Aleksandrs Kačiņskis (pl; dzimis ) ir poļu politiķis, Polijas premjerministrs 2006. - 2007. gadā. Bijušā Polijas prezidenta Leha Kačiņska dvīņubrālis. Kad 2007. gadā Jaroslava Kačiņska vadītā partija "Likums un taisnīgums" zaudēja Seima vēlēšanās, atkāpās no amata, un par Polijas premjeru kļuva Donalds Tusks. Pašlaik labējās partijas "Likums un taisnīgums" līderis.
Bērzgales Dieva apredzības baznīca
Vēsture
Bērzgales pirmā katoļu koka baznīca tika uzcelta 17. gadsimta beigās un atradās kapsētā, par ko tagad liecina akmens obelisks, kas norāda vietu, kur atradās senās baznīcas altāris. Pašreizējā koka baznīca tika uzcelta 1751. gadā par muižnieka Sokolovska līdzekļiem un bīskaps Jāzeps Dominiks Puzina dievnamu konsekrēja Dievišķās providences, Svētā Stefana un Svētā Laurentija godam.
Fluors
Ķīmiskās īpašības
Fluors ir viselektronegatīvākais elements, kā arī spēcīgs oksidētājs. Fluors spēj reaģēt ar gandrīz visiem elementiem, izņemot dažas cēlgāzes.
Izmantošana
1960. gados bija mēģinājumi fluoru lietot par raķešdegvielu, jo fluoram ir liels īpatnējais impulss, taču mēģinājumi beidzās neveiksmīgi, jo fluors ir ļoti korozīvs un degšanas produkti bija ļoti indīgi.
Kirstena Dansta
K. Dansta vislabāk pazīstama ar Mērijas Džeinas Votsones lomu supervaroņu Sema Reimi režisētajā triloģijā "Zirnekļcilvēks" (2002—2007). Kopš filmēšanās šajā filmu sērijā viņa ir tēlojusi lomas komēdijā "Vimbldona", romantiskās fantāzijas filmā "Gaišo atmiņu mūžīgais starojums" un Kemerona Krousa traģikomēdijā "Elizabettauna". Viņa spēlēja vadošo lomu 2006. gada filmā "Marija Antuanete" un 2008. gada komēdijā "Kā tikt vaļā no draugiem un tamlīdzīgiem". Dansta 2015. gadā tēloja seriālā "Fārgo".
1552. gads
1552. gads bija garais gads, kas pēc Jūlija kalendāra sākās piektdienā.
Komunistiskā Internacionāle
Komunistiskā Internacionāle vai III Internacionāle (saīsināti Kominterne) bija starptautiska komunistu organizācija, kas darbojās no 1919. līdz 1943. gadam.
Jaunsvirlaukas pagasts
Vēsture
1935. gadā Jelgavas apriņķa Jaunsvirlaukas pagasta platība bija 93 km² un tajā dzīvoja 2139 iedzīvotāji. 1945. gadā pagastā izveidoja Jaunsvirlaukas un Staļģenes ciema padomes, bet pagastu 1949. gadā likvidēja. Jaunsvirlaukas ciems ietilpis Jelgavas (1949-1962, pēc 1967. gada) un Bauskas (1962-1967) rajonos. Jaunsvirlaukas ciemam 1954. gadā pievienoja likvidētā Staļģenes ciema un Sesavas ciema kolhoza «Līgo» teritoriju, bet daļu teritorijas pievienoja Vircavas ciemam. 1966. gadā pievienoja Vircavas ciema padomju saimniecības «Dzirnieki» teritoriju, 1974. gadā daļu teritorijas pievienoja Vircavas ciemam, 1977. gadā pievienoja daļu Vecsvirlaukas ciema teritorijas, 1979. gadā — daļu likvidētā Vecsvirlaukas ciema, 1987. gadā — daļu Vircavas ciema teritorijas. 1990. gadā ciemu reorganizēja par pagastu. 2009. gadā Jaunsvirlaukas pagastu kā administratīvo teritoriju iekļāva Jelgavas novadā.
Dubultu iela
Iela nosaukta Jūrmalas pilsētas daļas Dubultu vārdā.
Vēsture
Rīgas ielu sarakstos Dubultu iela atrodama kopš 1911. gada kā Sergeja iela. 1928. gadā pārsaukta par Dubultu ielu.
Neons
Neona ķīmiskās īpašības
Normālos apstākļos neons ir ķīmiski inerta gāze. Ar citiem ķīmiskajiem elementiem praktiski savienojumus neveido.
Mēness
Mēness izpēte
Līdz 2019. gadam ASV, PSRS, Japāna, Eiropas Savienība, Ķīna un Indija nosūtīja savus kosmiskos kuģus uz Mēnesi. 2019. gadā Indijas Kosmosa pētījumu organizācija (ISRO) nosūtīja "Čandrajāna 2" (Chandrayaan 2) kosmisko aparātu uz Mēness dienvidpolu, kurā atrodami sasaluša ūdens krājumi. Arī NASA plāno veikt Artemīdas misiju (Artemis mission) uz Mēness dienvidpolu 2024. gadā.
Latvijas Sociāldemokrātiskā Strādnieku partija
2017. gada pašvaldību vēlēšanas
Latvijas Sociāldemokrātiskā strādnieku partija pašvaldību vēlēšanās piedalījās Olaines, Bauskas, Saldus, Iecavas, un Preiļu novados, kā arī Rīgā.
Anoreksija
Anoreksija ir psihiski traucējumi, kas ir kļuvuši izplatīti pēdējos gadu desmitos. Anoreksija tulkojumā nozīmē nervozs apetītes zudums. Anoreksijas pirmsākumi ir meklējami gandrīz pirms tūkstoš gadiem, bet pats anoreksijas termins ir radies 1874. gadā, kad to ieviesa Anglijas karalienes ārsts Viljams Gulls.
Pamatsimptomi
Anoreksijas pamatsimptomi ir:
Anoreksijas attīstības gaitai ir raksturīgas trīs fāzes.
Pirmā fāze sākas kā parasta notievēšana, bet pakāpeniski process pārvēršas par badošanos un kļūst par apmāktību. Lai gan slimnieks uzskata, ka viņš vairs nav atkarīgs no ēdiena, viņš nepārtraukti par to domā. Svars strauji krītas, novājēšana ir izteikta un satrauc ģimeni. Lielākā daļa anoreksijas gadījumu tiek pārtraukti šajā fāzē.
Gulbji
Izskats
Gulbju kājas parasti ir tumši pelēkas, gandrīz melnas, izņemot Dienvidamerikā dzīvojošajam melnkakla gulbim (Cygnus melancoryphus) ir sārtas kājas. Knābji atkarībā no sugas var būt dažādās krāsās. Trijām subarktiskajām sugām knābji ir melni vai dzelteni ar melnu, bet pārējām sugām knābji ir sārti ar melnu. Lai arī putniem parasti nav zobu, gulbji ir izņēmums. Tiem ir nelieli, robaini "zobi" kā daļa no knābja, kurus tie lieto zivju satveršanai. Patiesībā gulbja knābis ir veidots kā visiem zosveidīgajiem. Tā apakšējā daļa ir plakana, augšējā nedaudz velvēta, kurā atrodas ūdens filtra plāksnītes, kas vizuāli no sāniem atgādina zobus. Gulbji filtrē caur knābi ūdeni, un sīkās barības daļiņas uzķeras filtra plāksnītēs, kuras pēc tam gulbis ar mēli aplaiza. Paugurknābju gulbim un melnkakla gulbim uz knābja pamatnes ir paliels paugurs.
Tēlniecība
Senā Grieķija un Roma
Tēlnieks Feidijs Akropolei izveidoja trīs statujas, veltītas Atēnai, kā arī Zeva statuju Olimpijā, ko tradicionāli uzskata par vienu no Septiņiem pasaules brīnumiem.
BinckBank Tour
Eneco Tour aizvieto iepriekšējās vāji organizētās Ronde van Nederland sacensības, kuras UCI prezidents Heins Verbrugens uzskatīja par nepieciešamām saglabāt mārketinga iemeslu dēļ. Organizatori piesaistīja jaunu sponsoru (ENECO Energie), bet tā kā sacensības nebija pietiekami sarežģītas, tās nevarēja iekļaut jaunajā ProTour. Šajā brīdī organizatori meklēja palīdzību no Tour of Belgium un Tour de Luxembourg organizatoriem. Tika plānota kopīga Beniluksa valstu tūre, kura aizvietotu šīs trīs sacensības. Tā rezultātā par līdzorganizatoru kļuva Tour of Belgium organzatori, bet Beļģijas un Luksemburgas tūres turpināja savu darbību. Tour de Luxembourg sacensību iekļaušana nerealizējās un kopš Eneco Tour izveides sacensību trase vēl nav šķērsojusi Luksemburgas teritoriju. Plānots, ka nākotnē oficiālais sacensību nosaukums varētu kļūt par Tour of the Benelux.
2002. gada Tour de France
Velobraucienā piedalījās arī divi Latvijas sportisti — Raivis Belohvoščiks (') un Arvis Piziks ('). Piziks divos posmos ieņēma devīto vietu, bet Belohvoščikam divas septītās vietas, viena no tām individuālajā braucienā.
Melitskābe
Iegūšana
Vislabāk melitskābi iegūt no grafīta, kokogles vai amorfā oglekļa), oksidējot tos ar slāpekļskābi vanādijskābes vai sudraba nitrāta klātienē. Kā starpprodukts veidojas dzeltena amorfa viela, ko sauc par grafītskābi (tā ir dažādu grafīta šķelšanas produktu maisījums, adsorbēts uz neizmainīta grafīta).
Džons Sertīss
Pēc sportista karjeras beigām
1970. gados Sertīss īslaicīgi vadīja motociklu veikalu Vestvikemā un Honda automašīnu izplatītāju Edenbridžā. No 2005. līdz 2007. gadam viņš bija Apvienotās Karalistes A1 Grand Prix komandas vadītājs. Viņa dēls Henrijs Sertīss bija uzsācis savu autosportista karjeru, taču 2009. gadā gāja bojā negadījumā Formula 2 sacīkstes laikā, kad viņam pa galvu trāpīja no cita sacīkšu auto nolūzis ritenis.
Bērzgales Annas baznīca
Draudzes lielākie svētki
Draudzes lielākie svētki un atlaidu dienas ir Jaungads, Jaunavas Marijas Septiņu sāpju diena, Kristus Debesīs kāpšanas diena, Svētā Pētera diena, Svētās Annas diena, Svētā Mateja atlaidas.
Tehniska informācija
Bērzgales baznīca ir renesanses baroka akmens mūra celtne, krusta plānojuma būve ar diviem torņiem, 24 metrus gara un 10 metrus plata viennavas telpa ar flīžu grīdu. Baznīcas solos var izvietoties 100 cilvēki. No baznīcas priekštelpas ved kāpnes uz balkonu, kur atrodas kora telpas un 32 taustiņu ērģeles, kuras tika izgatavotas Viļņā 1891. gadā. Apkārt baznīcai ir koka žogs. Baznīca veidota pēc Aglonas bazilikas parauga.
Pirolidīns
Pirolidīns (tetrahidropirols, tetrametilēnimīns, C4H9N) ir piesātināts heterociklisks, slāpekli saturošs organiskais savienojums — pilnīgi hidrogenēts pirols. Tas pieder pie cikliskajiem amīniem (imīniem). Pirolidīns ir bezkrāsains šķidrums ar amīniem raksturīgu smaku. Ar ūdeni jaucas jebkurās attiecībās.
Iegūšana
Pirolidīnu iegūst, reducējot pirolu ar fosforu un jodūdeņražskābi vai arī tiešā veidā ar ūdeņradi niķeļa vai platīna katalizatora klātienē.
Strazdes pagasts
Ezeri
Niedrezers
Krabji
Latvijā
Latvijā sastopamas 2 krabju sugas: piekrastes peldkrabis (Carcinus maenas) un reizēm arī invazīvais Ķīnas cimdiņkrabis (Eriocheir sinensis).
Dzimumu dimorfisms
Krabju sugām ir raksturīgs dzimumu dimorfisms. Tēviņiem spīles parasti ir lielākas nekā mātītēm. Visizteiktāk šī īpašība izpaužas vijolniekkrabjiem (Uca), kuru tēviņiem viena spīle ir izteikti lielāka nekā otra spīle. Lielā spīle tiek izmantota savstarpējai komunikācijai, īpaši, lai piesaistītu mātītes. Otra atšķirība starp tēviņiem un mātītēm ir vēdera (pleona) forma. Lielākajai daļai tēviņu vēders ir šaurs un trīsstūra formā, bet mātītēm tas ir plats un noapaļotā formā, jo mātītes perē olas, kas piestiprinātas pie vēderkājām (pleopodiem)